Vladislav I av Bøhmen

Vladislav I (født ca. 1065, død 1125) av huset Přemyslid var hertug av Böhmen fra 1109 til 1117 og igjen fra 1120 til sin død i 1125.

 Biografi 
Vladislav I var sønn av Vratislav II av Böhmen og hans andre kone Swatawa, datter av Kasimir I av Polen. Sammen med sin fetter Svatopluk fordrev han sin bror Bořivoj II fra Böhmen i 1107. Etter Svatopluks død i 1109 etterfulgte Vladislav ham som hertug. I 1110 vendte Bořivoj II tilbake fra eksil med støtte av Bolesław III Wrymouth av Polen, men ble beseiret og tatt til fange av Vladislav, som sendte ham i eksil hos sin forbundsfelle keiser Henrik V. 	

Tross seieren var Vladislav I fortsatt truet av polakkene, og måtte anerkjenne sin yngre bror Soběslav som underordnet hersker i Znojmo i Mähren fra 1111. I 1117 abdiserte Vladislav I formelt til fordel for Bořivoj II, men beholdt mye av sin makt. I 1120 ble Bořivoj igjen avsatt. Bořivoj fikk da Znojmo i len, mens Vladislav igjen overtok tronen som han beholdt til sin død.

Vladislav I hersket med stor suksess i en vanskelig tid. Selv om han fortsatt anerkjente Det tysk-romerske rikes overherredømme, aksepterte han at Polen blandet seg inn i bøhmiske anliggender, konflikter med sine slektninger i Mähren, og han gjennomførte også felttog mot både Polen og Østerrike. I 110–11 fulgte han den tysk-romerske keiser Henrik V på hans felttog i Italia, og han oppmuntret til fortsatt tyske bosettinger i Böhmens grenseområder.

 Kladruby kloster 
I 1115 etablerte han et benediktinerkloster i Kladruby (i dagens Tsjekkia) hvor han donerte 25 herregårder og råderetten over Zbraslav. I 1117 utvidet han klosteret med seks munker og seks legbrødre. 

 Familie  	 
Med sin kone Richeza av Berg, (død 27. september 1125), datter av grev Henrik I av Berg hadde han fire barn: 	 
 Svatava
 Kong Vladislaus II av Böhmen (ca. 1110 – 18. januar 1174)
 Děpold (Theobald) I av Jamnitz (Jemnice) (død august 1167)     	
 Jindřich (Henrik) (død etter 1169), gift med Margaret. Hans sønn Bretislav ble biskop av Praha og senere hertug av Böhmen som Bretislav III.

 Referanser 

 Kilder 







Kategori:Personer fra Praha
Kategori:Monarker